Rolandas Baravykas

Rolandas Baravykas (g. 1995 m. rugpjūčio 23 d. Šiauliuose) – futbolininkas, Lietuvos nacionalinės futbolo rinktinės gynėjas.

Karjera 
Šiauliuose gimęs žaidėjas sportuoti pradėjo gimtame mieste.

FK Atlantas 
Nuo 2013 m. atstovavo Klaipėdos „Atlantui“. A lygoje sužaidė 85 rungtynes atstovaudamas Klaipėdos „Atlantui“.

FK Žalgiris 
O 2017 m. persikėlė į FK Žalgiris. Pirmą įvartį A lygos rungtynėse pelnė 2019 m. kovo 15 d. rungtynėse prieš FK Riteriai. Rolando Baravyko pelnytas įvartis išgelbėjo komandą nuo pralaimėjimo. 2019 m. A lygoje Rolandas sužaidė 24 rungtynes ir įmušė keturis įvarčius. Pasibaigus sezonui baigėsi ir jo sutartis su klubu. Buvo pranešta, kad sutartis nebus pratęsta ir žaidėjas paliko klubą. Per laiką, praleistą „Žalgiryje“, A lygoje sužaidė 73 rungtynes.

Néa Salamís FC 
2020 m. pradžioje išvyko į Kiprą ir tapo Nea Salamina FC nariu. Klubo oficiali svetainė apie tai informavo 2020 m. sausio 31 d.
Debiutavo 2020 m. vasario 16 d. rungtynėse prieš Pirmojo diviziono lyderius „Anorthosis“, kuriems pralaimėjo rezultatu 2-3. Baravykas pasižymėjo rezultatyviu perdavimu. Metų pabaigoje nebebuvo įtrauktas į pagrindinę komandą, ir gruodžio mėn. sutartis buvo nutraukta abipusiu susitarimu.

FK Kukësi 
2021 m. žaidė Albanijoje ir atstovavo FK Kukësi. Sužaidė 17 rungtynių Albanijos superlygoje. Atliko vieną rezultatyvių perdavimą.

FC UTA 
2021 m. birželio mėn. pranešta, kad žaidėjas keliasi į Rumuniją ir atstovaus Arado UTA klubui.

2022 m. gegužės pabaigoje pasirodė pranešimai, kad žaidėjas palieka klubą.

Klužo „Universitatea Cluj“ 
2022 m. birželio viduryje tapo aišku, kad žaidėjas liks Rumunijoje ir atstovaus FC Universitatea Cluj. Šis klubas po ilgokos pertraukos sugrįžo į Rumunijos futbolo elitą ir 2022–2023 m. sezone žaidė Liga I. Atstovavo šiam klubui vos ketveriose rungtynėse.

Farul 
2023 m. sausio mėn. pasirašė sutartį su „Farul“ klubu iš Rumunijos.

FA Šiauliai 
2023 m. liepos 12 d. pranešta, kad Baravykas pasirašė sutartį su FA Šiauliai.

2023 m. liepos 24 d. debiutavo klube A lygos rungtynėse prieš FK Panevėžys.

Statistika 
 A lygos statistika

Spalvų reikšmės: 
 Ekipa žaidė A lygoje;

Rinktinė 
2015 m. debiutavo nacionalinėje rinktinėje. Pelnė įvarčius rungtynėse prieš juodkalniečius ir šiaurės airius.

Pasiekimai 
FK Žalgiris
 LFF taurės laimėtojas: 2018 m.

Šaltiniai

Nuorodos 
 alyga.lt svetainė
 SOCCERWAY
 FLASHSCORE
 Transfermarket
 lietuvosfutbolas.lt
 Globalsportsarchive

Lietuvos futbolininkai